(28978) Ixion

Den (28978) Ixion (Symbol: 16px) ass e grousse transneptuneschen Objet an der Kuiperceinture, deen nom Lapithekinnek Ixion aus der griichescher Mythologie genannt gouf. Wéinst senger Gréisst ass hien en Zwergplanéitekandidat. 
 Distanz an Ëmlafbunn 
De Planetoid beweegt sech op enger mëttlerer Distanz vun 39,61 AE an 249 Joer ëm d'Sonn. Seng Bunn verleeft déi aner Säit vum Planéit Neptun tëscht 30 an 49,2 AE Dustanz vun der Sonn, an der Kuiperceinture. D'Bunnexzentrizitéit ass 0,242; d'Bunn steet 19,60° schréi zu der Ekliptik. Am Ament ass de Planetoid ronn 39,8 AE vun der Sonn ewech.

 Entdeckung a Gréisst 

Den Ixion gouf den 2. Juli 2001 vun enger Astronomegrupp, um Lowell-Observatoire zu Flagstaff an Arizona, entdeckt. Den Duerchmiesser vum Ixion gouf ufanks mat ronn 1300 km ugeholl. Observatioune mam Spitzer-Weltraumteleskop hu festgestallt, datt den Ixion eng zimmlech hell Uewerfläch huet (d'Albedo läit ëm 0,14), sou datt den Duerchmiesser dohier entspriechend méi kleng (ongeféier 617 km) ageschat muss ginn.

 Kuckt och 

 Lëscht vun den Asteroiden
 Haaptasteroidenceinture
 Lëscht vun transneptuneschen Objeten
 Lëscht vun Zwergplanéiten

 Um Spaweck 

 How many dwarf planets are there in the outer solar system? Aktuell Lëscht mat de gréissten TNO vum Mike Brown
  Free the dwarf planets! Kolumne vum Mike Brown iwwer d'IAU, d'Zwergplanéiten an hir Gruppéierungen (23. August 2011)

Kategorie:Objeten an der Kuiperceinture‎
Kategorie:Asteroiden, déi zu kenger Asteroidefamill gehéieren
Kategorie:Astronomesch Objeten, déi 2001 entdeckt goufen
Kategorie:Entdeckunge mam Deep Ecliptic Survey
Kategorie:Méiglech Zwergplanéiten
Kategorie:Entdeckunge vum Lowell-Observatoire